पुलिस के मुताबिक मुकेश परिवार के साथ गली नंबर-4 शास्त्री पार्क में रहता है। वह चांदनी चौक इलाके के कूचा महाजनी में चंदन ज्वेलर के पास काम करता है। उसके मालिक ने उसे 10 लाख से अधिक के जेवरात देकर होलमार्क का निशान लगवाने के लिए कटरा नील में भेजा था। रात करीब 8.30 बजे मुकेश दुकान पर लौट रहा था। इस बीच टाउन हॉल के पास एक युवक ने मुकेश से बैग लूटने का प्रयास किया। विरोध करने पर उसने मुकेश पर चाकू से हमला कर दिया, लेकिन वह बाल-बाल बच गया। डर की वजह से मुकेश ने बैग छोड़ दिया और बदमाश बैग लूटकर फरार हो गया। उसने घटना की सूचना पुलिस व अपने मालिक को दी। छानबीन के बाद पुलिस को मुकेश के बयानों पर शक हुआ। पुलिस उस पर ही लूटपाट में शामिल होने की आशंका जता रही है। हालांकि उसे पूछताछ की जा रही है।